text: Helle er dansk mester i lagkage
  23 marts 2015 kl. 17.16
  Helle Nissen fra Jelling kan kalde sig uofficiel dansk mester i lagkage.
  
  Helle Nissen vinder mesterskabet med en kage, som hun har skabt med inspiration fra både USA og Japan, en stor mængde fantasi og spiselige blomster på toppen.
  Der blev danset på spisebordet hjemme hos Helle Nissen i Jelling, da hun fik nyheden om 1. pladsen i Ugebladet Hjemmets konkurrence ?DM i lagkage?.
  Det er ikke første gang, hun deltager i en bagekonkurrence og heller ikke første gang, hun vinder.
  Helle Nissen er mor til to, arbejder som stewardesse og finder inspiration til sine kager i de mange lande, hun gennem sit arbejde besøger.
  Det er andet år i træk, at Ugebladet Hjemmet afholder ?DM i lagkage?.
  Helle Nissens vinderkage er en kombination af hvid chokolade, blåbær og kokos delt af mandelbunde og med spiselige blomster på toppen.
  Dommerne siger om vinderkagen: ?En smuk og moderne lagkage med en rigtig god smagskombination af hvid chokolade, blåbær og kokos. Kagens udseende vidner om godt håndværk?.
  Med titlen følger også hovedpræmien: En Zeus køkkenmaskine, som skal hjem til samlingen af blendere, røremaskiner og håndmixere.
  Her fortæller Helle Nissen om sin vinderkage - varighed 37 sekunder:
   - Her kan du finde opskrifterne til den lækre vinderkage
  